บาทเปิด 29.70/72 รอผลประชุม กนง.
ธนาคารซีไอเอ็มบี ไทย รายงาน เงินบาทเปิด 29.70/72 เคลื่อนไหวตามทิศทางภูมิภาค นักลงทุน รอการประชุม กนง.
16 พ.ค. 2556

ธนาคารซีไอเอ็มบี ไทย รายงาน เงินบาทเปิด 29.70/72 เคลื่อนไหวตามทิศทางภูมิภาค นักลงทุน รอการประชุม กนง.
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดวันนี้ที่ระดับ 29.70/72 บาท/ดอลลาร์ แข็งจากเล็กน้อยจากเย็นวานนี้ที่ปิดตลาดที่ระดับ 29.73/75 บาท/ดอลลาร์
"เงินบาทน่าจะเคลื่อนไหวตามภูมิภาค เพราะหุ้นญี่ปุ่นเปิดมาตอนเช้าเป็นบวก ดาวโจนส์เป็นบวก เมื่อวานนี้ต่างชาติซื้อสุทธิในตลาดบอนด์และตลาดหุ้นบ้านเรา ส่วนตัวเลขเศรษฐกิจสหรัฐฯออกมามีทั้งดีและไม่ดีผสมกัน"นักบริหารเงิน กล่าว
นักบริหารเงิน มองว่า เวลานี้บ้านเรายังคงให้ความสำคัญกับเรื่องมาตรการและนโยบายการเงินที่คณะกรรมการนโยบายการเงิน (กนง.) จะประชุมกันในวันที่ 29 พ.ค.นี้ 
ซึ่งในวันนี้หอการค้าไทยก็จะเข้าพบผู้ว่าการธนาคารแห่งประเทศไทย (ธปท.) ดังนั้นคาดว่าวันนี้เงินบาทจะเคลื่อนไหวอยู่ในกรอบ 29.55-29.80 บาท/ดอลลาร์